สวัสดีคับคือผมมีอาการปวดแน่นตรงลิ้นปี่หายใจไม่ค่อยสะดวกกินยาก็บรรเทาอาการปวดได้บ้างคือก่อนเป็นผมได้ไปดื่มเบียร์เเล้วตอนเช้าผมไม่ได้กินข้าวเช้ากินกาแฟแทนข้าวเช้ามากินบ่ายเวลาเดียวแล้วอาการผมเริ่มเป็นตอนเย็นคือขี่รถกลับบ้านมีอาการมือชาเเล้วเริ่มชาทั้งตัวตรงท้องเหมือนมีไรมากดบีบจนขี่รถต่อไม่ได้เเล้วมีอาการเวียนหน้ามานอนพักอาการนี้ถึงหายตอนนี้อาการเวียนหน้ามึนหัวยังเป็นยุคับเป็นเพราะสาเหตุอะไร
สวัสดีค่ะ @@อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร -สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น -สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น -สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น -สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้น @จากที่เล่ามา คิดว่า อาจเป็นอาการของโรคกระเพาะอาหารอักเสบ ซึ่งหากมีอาการเจ็บลิ้นปี่รุนแรง อาจทำให้รู้สึกชาตัว หน้าซีดจะเป็นลมได้ค่ะ เป็นลักษณะที่ร่างกายตอบสนองต่อความปวดอย่างหนึ่งค่ะ @แนะนำ ให้หลีกเลี่ยงการดื่มชากาแฟแอลกอฮอล์ ให้หลีกเลี่ยงอาหารรสจัด รับประทานอาหารให้ตรงเวลา และหากปรับเปลี่ยนพฤติกรรมแล้วไม่ดีขึ้น @แนะนำให้ไปพบแพทย์เพื่อตรวจวินิจฉัยโรคอีกทีนะคะ